Document ID: 32010D0714
Publication Date: 2010-11-25

Title and Content:
SKLEP KOMISIJE
z dne 25. novembra 2010
o spremembi Odločbe 2004/4/ES o začasni dovolitvi državam članicam, da sprejmejo nujne ukrepe proti razširjanju Pseudomonas solanacearum (Smith) Smith v zvezi z Egiptom
(notificirano pod dokumentarno številko C(2010) 8185)
(2010/714/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (1) ter zlasti člena 16(3) Direktive,
ob upoštevanju naslednjega:
(1)
V skladu z Odločbo Komisije 2004/4/ES (2) se gomolji Solanum tuberosum L. s poreklom iz Egipta v Unijo načeloma ne smejo vnašati. V skladu z možnostjo odstopanja od navedene odločbe je bil v preteklih letih, vključno z uvozno sezono 2009/2010, vnos takih gomoljev v Unijo dovoljen iz „neokuženih območij“ in v skladu s posebnimi pogoji.
(2)
Med uvozno sezono 2009/2010 je bil v Uniji zabeležen le en primer Pseudomonas solanacearum (Smith) Smith.
(3)
Na zahtevo Egipta in glede na podatke, ki jih je predložil, Komisija ugotavlja, da se je tveganje širjenja Pseudomonas solanacearum (Smith) Smith v Unijo z gomolji Solanum tuberosum L. iz „neokuženih območij“ Egipta dovolj zmanjšalo, če so izpolnjeni posebni pogoji iz Odločbe 2004/4/ES.
(4)
Zato je treba za uvozno sezono 2010/2011 dovoliti vnos gomoljev Solanum tuberosum L. s poreklom iz „neokuženih območij“ Egipta v Unijo.
(5)
Odločba 2004/4/ES določa, da bi jo bilo treba ponovno pregledati do 30. septembra 2010. Ob upoštevanju navedenih ugotovitev je treba rok za ponovni pregled podaljšati.
(6)
Odločbo 2004/4/ES je zato treba ustrezno spremeniti.
(7)
Ukrepi, predvideni s tem sklepom, so v skladu z mnenjem Stalnega odbora za zdravstveno varstvo rastlin -
SPREJELA NASLEDNJI SKLEP:
Člen 1
Odločba 2004/4/ES se spremeni:
1.
V členu 2(1) se „2009/2010“ nadomesti z „2010/2011“.
2.
V členu 4 se „31. avgustom 2010“ nadomesti z „31. avgustom 2011“.
3.
V členu 7 se „30. septembra 2010“ nadomesti s „30. septembra 2011“.
4.
Priloga se spremeni:
(a)
v točki 1(b)(iii) se „2009/2010“ nadomesti z „2010/2011“;
(b)
v drugi alinei točke 1(b)(iii) se „1. januarjem 2010“ nadomesti s „1. januarjem 2011“;
(c)
v točki 1(b)(xii) se „1. januarjem 2010“ nadomesti s „1. januarjem 2011“.
Člen 2
Ta sklep je naslovljen na države članice.
V Bruslju, 25. novembra 2010

Classification:
Level 1 Topics: 100147
100157
100161
100156
Level 2 Topics: 100280
100253
100283
100282
100194
100250
100245
Level 3 Topics: 2723
2442
1794
3584
8369
311
5780
c_6e703074
1658
2416
11
All Topics: 1595
1763
191
2548
2771
3579
690